Týr

Se også Tyr (andre betydninger)

Týr () er et band fra Færøyene som ble dannet i 1998. De blander folkeinspirert musikk med heavy metal hvor de også synger på både færøysk, engelsk og dansk (med gøtudansk uttale).Herr Sinklars Vise på YouTube

Navnet er tatt etter den norrøne gudeskikkelsen Ty, som heter Týr på færøysk.

 Historie 
Bandet Týr ble dannet i 1998 da Heri Joensen møtte en gammel venn han hadde spilt i band med før, Kári Streymoy. De møttes på en fest i København i Danmark. Joensen foreslo at de skulle ta en jam sammen en dag. Først var Streymoy tvilende, men takket senere ja til tilbudet. 
De fikk senere med seg enda en gammel venn, bassisten Gunnar H. Thomsen.

De begynte snart å lage egen musikk inspirert av tradisjonell færøysk musikk og norrøn mytologi, men også av band som Iron Maiden og Dream Theater. Navnet tok de fra den nordiske krigsguden, Tyr, og fra albumet med samme navn av Black Sabbath.

Heri og Gunnar hadde i tenårene spilt i et band som het Cruiser, hvor Kári også hadde vært innom. Dette bandet endret senere navn til Wolfgang. Ingen av disse to bandene ga ut noen plater, selv om bandet besto helt frem til 1997, noe som var lenge nok til å spille inn en rekke sanger som - ifølge Heri - er "stort sett klar til og utgis".

Týr lager musikk inspirert av norrøn mytologi og folkemusikk fra Færøyene mikset med heavy metal, en stil som kalles kalles viking metal. Heri Joensen forklarer det på denne måten: «Týrs musikalske misjon er rive ned veggene som er reist mellom alle former for metallmusikk som har kommet i de senere år: Power-, doom-, black-, progressiv-, gothisk-, viking-, folk-, etnisk- og episk metal. Vegger og merkelapper gjør ingenting, men folk fyller dem med sine fordommer.»

Etter en rekke med konserter og TV-opptredelser, endte det med at albummet Eric the Red ble Færøyenes mestselgende album. Etter dette bestemte plateselskapet (Napalm Records) seg for å gi det ut i flere land.

 Musikalsk stil 
Týr er kjent for sin vikinginspirerte musikk, noe som er grunnen til at de betegnes som et viking metal-band. De har spilt inn coverversjoner av flere oldnordiske viser og kvad, som den færøyske Ormurin langi, den islandske Sigurdskvadet og den oldnordiske vise Ramund hin Unge. Bandets selvkomponerte musikk, som hovedsakentlig skrives av forsanger Heri Joensen, bærer generelt sett et stort preg av progressiv metall, med komplekse strukturer og alternative tempo.

 Bandmedlemmer 

Det har vært en del utskiftinger av bandmedlemmer gjennom årene Týr har vært aktive. Sanger Pól Arni Holm og gitarist Jón Joensen (Heris bror) var med i bandet, men forlot etter at bandets første album, How Far to Aasgard var utgitt. Disse ble da erstattet med Terji Skibenæs på gitar og i en kort overgangsperiode deltok Karis bror, Allan Streymoy, på vokal. Sistnevnte nådde blant annet å være med på utgivelsen av CD-singelen Ólavur Riddararós. Da Allan forlot bandet, overtok Heri som forsanger og bandet fikk dermed sin nåværende lineup. Det var også nå den hittil største suksessen kom, med plata Eric the Red.

Terji Skibenæs forlot bandet en stund, og ble erstattet av den islandske gitaristen Ottó P. Arnarson, men etter en tid vendte Terji tilbake til bandet.

 Nåværende medlemmer 
 Heri Joensen (vokal, gitar)
 Hans Hammer (gitar)
 Gunnar H. Thomsen (bass)
 Tadeusz Rieckmann (trommer)

 Tidligere medlemmer 
 Jón Joensen (gitar, vokal)
 Pól Arni Holm (vokal)
 Allan Streymoy (vokal)
 Ottó P. Arnarson (gitar)
 Terji Skibenæs (Gitar)

 Diskografi 
 2002 – How Far to Asgaard
 2002 – Ólavur Riddararós (single)
 2003 – Eric the Red
 2006 – Ragnarok
 2008 – Land
 2009 – By the Light of the Northern Star
 2011 – The Lay of Thrym
 2013 – Valkyrja
2019 – Hel

 Referanser 

 Eksterne lenker 



Kategori:Færøyske heavy metal-band
Kategori:Viking metal-band
Kategori:Band etablert i 1998
Kategori:Portal:Færøyene/artikler